C 253/6
MT
Il-Ġurnal Uffiċjali tal-Unjoni Ewropea
18.7.2023
Sommarju tal-Opinjoni tal-Kontrollur Ewropew għall-Protezzjoni tad-Data dwar il-Proposta għal Regolament tal-Parlament Ewropew u tal-Kunsill dwar it-trasferiment ta’ proċedimenti f’materji kriminali (2023/C 253/04) (It-test sħiħ ta’ din l-Opinjoni jista’ jinstab bl-Ingliż, bil-Franċiż u bil-Ġermaniż fuq is-sit web tal-EDPS https://edps.europa.eu) Fil-5 ta’ April 2023, il-Kummissjoni Ewropea ħarġet Proposta għal Regolament tal-Parlament Ewropew u tal-Kunsill dwar it-trasferiment ta’ proċedimenti f’materji kriminali.
L-EDPS jappoġġa bis-sħiħ l-għan tal-Kummissjoni li tipprevedi regoli komuni għat-trasferiment ta’ proċedimenti kriminali minn Stat Membru għal ieħor sabiex tiġi miġġielda b’mod effiċjenti l-kriminalità transfruntiera u biex jiġi żgurat li l-Istat Membru li jinsab fl-aħjar pożizzjoni jinvestiga jew jagħmel prosekuzzjon ta' reat kriminali.
Huwa jilqa’ wkoll il-kjarifika fil-Proposta li r-Regolament futur ikun il-bażi ġuridika għall-iskambju ta’ data personali bejn l-Istati Membri għat-trasferiment ta’ proċedimenti kriminali f’konformità mal-Artikolu 8 u l-Artikolu 10(a) tad-Direttiva (UE) 2016/680 tal-Parlament Ewropew u tal-Kunsill (1).
L-EDPS xorta jistieden lil-leġiżlatur biex jikkjarifika r-rwoli u r-responsabbiltajiet tal-awtoritajiet ċentrali skont din il-Proposta kif ukoll ir-referenzi għall-qafas legali tal-protezzjoni tad-data.
1.
INTRODUZZJONI
1.
Fil-5 ta’ April 2023, il-Kummissjoni Ewropea ħarġet Proposta għal Regolament tal-Parlament Ewropew u tal-Kunsill dwar it-trasferiment ta’ proċedimenti f’materji kriminali (2) (“il-Proposta”).
2.
L-objettiv tal-Proposta huwa li jiġi adottat strument ġdid dwar it-trasferiment ta’ proċedimenti kriminali bejn l-Istati Membri sabiex: (1) itejbu l-amministrazzjoni effiċjenti u xierqa tal-ġustizzja fl-UE; (2) itejbu r-rispett tad-drittijiet fundamentali fil-proċess tat-trasferiment tal-proċedimenti kriminali; (3) itejbu l-effiċjenza u ċ-ċertezza legali tattrasferimenti tal-proċedimenti kriminali; (4) jippermettu t-trasferimenti tal-proċedimenti kriminali, fejn huma fl-interess tal-ġustizzja, iżda attwalment mhumiex possibbli bejn l-Istati Membri u jnaqqsu l-fenomenu tal-impunità (3).
3.
Din l-inizjattiva ġiet inkluża fil-programm ta’ ħidma tal-Kummissjoni għall-2022 (4) u hija parti mill-istrateġija tal-UE għall-2021-2025 biex tiġi indirizzata l-kriminalità organizzata (5).
4.
L-Opinjoni preżenti tal-EDPS hija maħruġa bi tweġiba għal konsultazzjoni mill-Kummissjoni Ewropea tal5 ta’ April 2023, skont l-Artikolu 42(1) tal-EUDPR (6).
L-EDPS jilqa’ r-referenza għal din il-konsultazzjoni filpremessa 62 tal-Proposta.
F’dan ir-rigward, l-EDPS jinnota wkoll b’mod pożittiv li huwa kien ġie kkonsultat preċedentement b’mod informali skont il-premessa 60 tal-EUDPR.
(1) Direttiva (UE) 2016/680 tal-Parlament Ewropew u tal-Kunsill tas-27 ta' April 2016 dwar il-protezzjoni ta' persuni fiżiċi fir-rigward talipproċessar ta' data personali mill-awtoritajiet kompetenti għall-finijiet tal-prevenzjoni, l-investigazzjoni, is-sejbien jew il-prosekuzzjoni ta' reati kriminali jew l-eżekuzzjoni ta' pieni kriminali, u dwar il-moviment liberu ta' tali data, u li tħassar id-Deċiżjoni Qafas tal-Kunsill 2008/977/ĠAI (ĠU L 119, 4.5.2016, p. 89).
(2) COM(2023) 185 final.
(3) Ara l-paġna 3 tal-Memorandum ta’ Spjegazzjoni.
(4) https://commission.europa.eu/system/files/2023-01/cwp2022_en.pdf (5) Il-Komunikazzjoni tal-Kummissjoni dwar l-Istrateġija tal-UE biex tiġi indirizzata l-Kriminalità Organizzata 2021-2025, COM(2021) 170 final.
(6) Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi firrigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).